דוד גלעדי

דוד גלעדי (קליין) (16 בספטמבר 1908, כ' באלול ה'תרס"ח, סילאג'צ'ה, טרנסילבניה, אז בתחומי האימפריה האוסטרו-הונגרית, כיום רומניה – 18 במאי 2009, כ"ד באייר ה'תשס"ט, תל אביב, ישראל) היה סופר, עיתונאי, עורך ומתרגם ישראלי.

==ביוגרפיה==
גלעדי נולד בשם דוד קליין בעיירה סילאג'צ'ה שבטרנסילבניה, שהייתה אז חלק מהאימפריה האוסטרו-הונגרית (מ-1918 צ'הו סילבאניי (Cehu Silvaniei) ברומניה). אביו, הרב שלמה זלמן קליין, שימש רבה של סילאג'צ'ה במשך חמישים שנה והיה נכדו של הר' שמואל שמעלקא קליין, רבן של חוסט וסעליש ומחבר ספר "צרור החיים". לגלעדי היו שבעה-עשר אחים ואחיות. רבים מבני משפחתו נספו בשואה.

למד שלוש שנים בישיבתו של הרב שאול בראך בקרולי. משם עבר ללמוד בעוד ישיבות ולבסוף בגימנסיה היהודית בבודפשט. בגיל 18 גורש לרומניה עקב חוסר באזרחות הונגרית.

החל לכתוב בעיתון בשפה ההונגרית "אוי קלט" בשבועון "עמנו". בהמשך עבד ככתב עבור היומון ההונגרי (לא-יהודי) "מאי וילאג", ושם החל לחתום בשם העט "גלעדי", שלימים היה לשמו.

עלה לארץ ישראל ב-1934 והתגורר תחילה בכפר סבא, שם עסק בחקלאות. בהמשך עבר לגור בתל אביב.
עם ייסוד העיתון "הצופה" ב-1937 היה הכתב הראשון שלו, ולאחר מכן היה עורך לילה בעיתון. הצטרף ל"ידיעות אחרונות", וב-1948 נמנה עם מייסדי "מעריב" ושם עמד בראש המערכת בירושלים לאחר מכן שימש שליח "מעריב" בצרפת. בשנת 1975 פרש מ"מעריב".

גלעדי היה איש "תנועת המזרחי", ומונה על ידי השר חיים משה שפירא כאחראי עלייה בשגרירות ישראל בבוקרשט.

דיבר הונגרית, רומנית, צ'כית, יידיש ועברית.
תרגם שירה משפות אחדות: שירים מ"ספר התמונות" מאת ריינר מריה רילקה מגרמנית; שירי שארל בודלר מצרפתית; לקט מהשירה הרומנטית הצרפתית; ותרגומים מהשירה ההונגרית.

גלעדי היה נשוי להלן (לאה) עד למותה ב-1974. בתם של הזוג היא הסופרת שולמית לפיד, אשר תיעדה את סיפור חייו של אביה (כמו גם את ימי ילדותה בתל אביב) בספרה "ואולי לא היו" (כתר, 2011). חתנם הוא שר המשפטים לשעבר, יוסף לפיד. שולמית ויוסף לפיד הם הוריהם של יאיר לפיד (ראש ממשלת ישראל ה-14) והפסיכולוגית וחוקרת התרבות פרופ' מירב רוט.

דוד גלעדי נפטר ב-18 במאי 2009 בגיל 100. נקבר בבית העלמין קריית שאול.

==ספריו==
* מרדכי לבנון: אמן ויצירתו / דוד גלעדי (מראות לבנון: חיים הזז; אחרית דבר: נחום גוטמן), ירושלים: עזבון מרדכי לבנון, 1970
* אבל פן: האמן ויצירתו, ירושלים: גלריה ארטא, 1979
* מארק שאגאל: סיפור חיים ופרקי ציור, [תל אביב]: יבנה - מסדה, תשמ"ו-1986
* מסילות באמנות : 82 ציירים ישראלים, תל אביב: יבנה, תשמ"ו-1986.
* חרוזי קיץ / דוד גלעדי (עורכת: יהודית רותם), תל אביב: רם - שרותי הוצאה לאור, תשנ"ג
* יחיד ורבים, תל אביב: הפקה - רם שירותי הוצאה לאור, תשנ"ד
* ההרג האחרון, תל אביב: משרד הביטחון – ההוצאה לאור, תשנ"ח-1998 – על טבח סרמאשו במלחמת העולם השנייה, 1944
* לקט, שכחה, פאה, רמת השרון: רם, תש"ס 2000
* ניגונים אשכנזיים: ושירי אפילוג, רמת השרון: מביוס, תשס"א-2001

==ספרים בעריכתו==
* רבי שמעלקא [=שמואל שמלקא קלין]: סיפור תולדותיו של רב גאון / הרב שלמה ז' קליין (עריכה והערות: ד' גלעדי), תל אביב: י' דויד, תשט"ז
* יעקב איזנשר: (אלבום איזנשר) / [נערך ע"י] דוד גלעדי, רמת גן: מסדה, 1974
* ספר יהודי סאלאז’-סילאדי: תולדותיהם, קהלותיהם, משפחותיהם - בנין ופריחה, חורבן וקמילה / בעריכת דוד גלעדי, תל אביב: ועד יהודי סילאדי בישראל, תשמ"ט-1989
* ספר המהנדסים והעלייה השלישית מהונגריה 1920–1930 (העורך: דוד גלעדי; עוזרת עריכה: יהודית רותם), תל אביב: התאחדות עולי הונגריה - המרכז, תשנ"א
* יואל גרבל: צייר (בעריכת דוד גלעדי; תצלומים: אברהם חי), [תל אביב]: ח' גרבל, 1994
* מולה בן חיים - צייר ויצירתו / [עורך: דוד גלעדי; עיצוב והפקה: חיים רון), [הרצליה?]: מביוס, 1997
* ליקוטי שלמה-ספר האסיף: חידושי אגדה הלכה / הרב שלמה ז' קליין (הוצאה לאור: ד' גלעדי), תל אביב: תשמ"ט-1989

==תרגומיו==
* אהרן הטסגי, קזבק: תעודת זמננו (מהונגרית: ד' גלעדי), תל אביב: עם עובד (סדרת "מן המוקד"), תש"ה. רומן-רפורטז'ה על פרשת ספינת המעפילים "קזבק"
* לקט מהשירה הרומנטית הצרפתית (תרגם: דוד גלעדי; ציור השער ואיורים: הדי קון), תל אביב: עקד, תשמ"ד-1984
* משירי שארל בודלר / מצרפתית: דוד גלעדי), תל אביב: עקד, תש"ן-1989
* שירים מ-"ספר התמונות" / ריינר מריה רילקה (תרגם: דוד גלעדי), ביתן, 1997
* תרגומים מהשירה ההונגרית / דוד גלעדי (איורים: בן סלומון), הרצליה: מביוס, תשנ"ז-1997

== קישורים חיצוניים ==
* 
* 
* 
* לי-אור אברבך, [http://www.nrg.co.il/online/1/ART1/892/457.html?hp=1&loc=4&tmp=2118 הלך לעולמו הסופר והעיתונאי דוד גלעדי, ממייסדיו של עיתון מעריב], nrg מעריב, 18 במאי 2009
* 
* אלי אשד, [https://web.archive.org/web/20090522114103/http://www.notes.co.il/eshed/56470.asp מותו של דוד גלעדי], בלוג באתר "רשימות", 19 במאי 2009

==הערות שוליים==

קטגוריה:אנשי העלייה החמישית
קטגוריה:יהודים מטרנסילבניה
קטגוריה:עיתונאים רומנים כותבי הונגרית
קטגוריה:עיתונאים כותבי עברית ביישוב
קטגוריה:עיתונאים יהודים רומנים
קטגוריה:עיתונאים יהודים הונגרים
קטגוריה:סגל הצופה
קטגוריה:סגל מעריב
קטגוריה:עורכי עיתונים ישראלים
קטגוריה:מחברי ספרי עיון ישראלים
קטגוריה:מבקרי אמנות ישראלים
קטגוריה:מתרגמים ישראלים
קטגוריה:מתרגמים יהודים רומנים
קטגוריה:מתרגמים יהודים הונגרים
קטגוריה:מתרגמים מהונגרית לעברית
קטגוריה:מתרגמים מגרמנית לעברית
קטגוריה:מתרגמים מצרפתית לעברית
קטגוריה:עורכים ספרותיים ישראלים
דוד גלעדי
קטגוריה:יקירי תל אביב-יפו לשנת 1990
קטגוריה:ישראלים ילידי האימפריה האוסטרו-הונגרית
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:ישראלים שנולדו ב-1908
קטגוריה:ישראלים שנפטרו ב-2009
קטגוריה:אישים הקבורים בבית הקברות קריית שאול